ไปเจาะหูตรงกระดูกอ่อน(helix)มาได้ห้าวันแล้วค่ะแผลยังไม่แห้งแต่ไม่มีอาการอักเสบอะไรสามารถเอาต่างหูออกได้มั้ยคะ ถ้าเอาออกแล้วต้องจัดการกับบแผลอย่างไร แล้วก็กลัวเป็นคีลอยด์ด้วยค่ะถอดออกแล้วจะเป็นมั้ย ขอบค่ะ
สวัสดีค่ะ เจาะหู คือการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไปค่ะ คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมา จริงๆแล้วควรเจาะหูบริเวณผิวหนังไม่ใช่กระดูกอ่อนค่ะ เพราะการเจาะหูบริเวณกระดูกอ่อนอาจทำให้มีกระดูกอ่อนอักเสบหรือผิดรูปตามมาได้หากแผลที่เจาะหูมา ปวด บวม แดง มีเลือดหรือหนองไหล เป็นสัญญาณว่าอาจมีการอักเสบหรือติดเชื้อที่แผล ควรไปพบแพทย์เพื่อตรวจดูแต่ถ้าไม่มีอาการผิดปกติอะไร แผลแห้งดีแล้ว สามารถเอาต่างหูออกได้ แต่ไม่ควรเอาออกติดกันหลายวัน เพราะอาจทำให้รูที่เจาะมาตันได้ ถ้าแผลแห้งแล้ว ใช้น้ำเปล่าสะอาดทำความสะอาดภายนอกได้ตามปกติค่ะ